ร้านนี้เปิดใหม่ช่วงต้นปี เป็นร้านตึกแถวชั้นเดียว 2 คูหา โดยเป็นบ้านพักมาปรับเป็นร้านอาหาร นั่งโปร่งสบายดีเพราะโต๊ะไม่แน่นและเพดานค่อนข้างสูง ที่ร้านขายทั้ง ข้าวมันไก่บ้าน เกาเหลาเลือดหมู ก๋วยเตี๋ยว ข้าวขาหมู หมูแดง หมูกรอบ มาร้านเดียวครบ แต่ยังชิมไม่ครบไม่รู้เป็นยังไงบ้าง
วันนี้ลองข้าวมันไก่บ้าน - ไก่หนึบๆ ไม่แห้ง ข้าวแฉะไปนิดแต่พอไหว หอมกลิ่นซุปไก่เบาๆ กินคู่กับน้ำจิ้ม เค็มไม่มากแต่เด่นขิง 40 บาท พิเศษ 50 บาท โดยรวมก็ตามมาตรฐาน ประทับใจไก่ที่หนึบๆดี
- เกาเหลาเลือดหมู ใส่ผักหอม แทนตำลึง น้ำซุปเข้มข้นน้อยไปหน่อย แต่เครื่องให้พอดีๆ 40 บาท
- ข้าวขาหมู เนื้อนุ่มดีแต่ผมว่า เข้มข้นเข้าเนื้อน้อยไปนิด 40 บาท ( สงสัยผมจะติดเค็มแหะ อิอิ)
สรุปก็เป็นอีกทางเลือกเพราะซอยนี้มีร้านแบบนี้เยอะ ลองมาชิมดูได้ครับ บริการค่อนข้างเอาใจใส่ดีครับแต่คนเยอะอาจช้านิดเพราะน่าจะทำกันในครอบครัวครับ